تیراختور آذربایجان فوتبال کولوبو
تیراختور آذربایجان ایدمان کولوبو یا دا تیراختور آذربایجان فوتبال کولوبو و یا تیراختور فوتبال کولوبو (اینگیلیسجه: Tractor Azerbaijan Football Club) سادهجه تیراختور تاخیمی، تیراختور و یا تیرختور، تبریز شهریندن، ایرانین سوپر لیگینده ایشتیراک ائدن بیر فوتبال تاخیمیدیر. بۇ تاخیم ۱۹۷۰-جی میلادی ایلینده و ۱۳۴۹-جو گونشلی ایلینده قورولموشدور. تاخیمین ایلک مالیکی ۱۳۴۹-جی ایلدن، ۱۳۸۸-جی ایله قدر ایران تیراختورقاییرما شیرکتیایدی. ۱۳۸۸-جی ایلدن، ۱۳۹۷-جی ایله قدر سیپاهین مالیکیتینده ایمیش و نهایتاً ۱۳۹۷-جی ایلدن محمدرضا زونوزی مطلق بو تاخیمین مالیکیتین آلدی.[۸]
تراختور تاخیمی ۱۳۸۰–۸۱ ایللرهجن ایرانین سوپر لیگینده توپ اوْیناییردی، آنجاق او ایلدن، آشاغا دستهیه دوشوب و ۷ ایل گؤزلمکدن سوْنرا ۱۳۸۸-جی ایلینده یئنیدن ایرانین سوپرلیگینه قاییتدی.[۸] تراختور ۱۳۹۰–۹۱-جی ایلینده لیگده ایکینجی تاخیم (نائیب قهرمان) چیخاراق آسیا قهرمانلار لیگینه یول تاپدی.[۹]
تاریخ[دَییشدیر]
آد[دَییشدیر]
تاخیم اؤز آدینی اونون رسمی حامیسی تبریزین تراختور تؤرهین اؤرهتیم ائوی آدیندان گؤتورموشدور. تبریز تیراختورقاییرما شیرکتی بو تاخیمین ایلک حامیسیایمیش. (اینگیلیسجه: tractor) سؤزجوگون ایران تؤرکلری «تیراختور» یا «تراختور» یا «تیرختور» دئییرلر. بونا گؤره یانداشلار اؤز سئویملی تاخیملارینی یالنیز تۆرکجه آلقیشلاییرلار. یانداشلار تاخیمین آدینی تراختور یازماق ایستهایرلر و کؤینکلر و بایراقلارینا تراختور یازیرلار، آنجاق بیر سیرا واختلار، امنیتی قووّهلر خ یازیلی بایراقلار و کؤینکلریله استادیومون ایچینه گئتمهیه یول وئرمیرلر.[۱۰][۱۱]
ایران ایسلام اینقیلابیندان اؤنجه[دَییشدیر]
تراختور ۱۳۵۴-جی ایلینده جام-ی تخت-ی جمشیده صعود ائتدی. او ایل تراختور ۱۶ تاخیمین ایچینده ۱۶-اینجی اوْلوب سوقوط ائتدی. اونلار بیرایلدن سوْنرا، ۱۹۷۸-اینجی (میلادی) ایلده (۱۳۵۷ ه. ش)، یئنی دن ایرانین سوپرلیگینده ایشتیراک ائتدیلر و بئشینجی اوْلدولار. بۇ ایللرده تراختورون باش مشقچیسی حسین فیکری ایدی و اویونچولاردان پرویز مظلومی، عباس کارگر، ابراهیم کیان طهماسبی و... بۇ تاخیمدا اوْیناییردیلار.[۱۲] تراختور ۱۹۷۹–اینجی ایلدهده (۱۳۵۷ه. ش) سوپرلیگده حاضیرایدی و یاریشمالار دورمادان اونجه ۹-اونجوایدی. بۇ ایلده ایران ایسلام اینقیلابی باش توتدوغوندان یاریشمالار دوردورولدو.[۱۳] بۇ تاخیم ۱۹۷۸ – اینجی ایلده (۱۳۵۶ ه. ش) حذفی جام دا فینالا چاتدی آنجاق ملوان بندر انزلی تاخیمینین اؤنونده اوتوزوب و ایکینجی یئری توتدو.[۱۲]
۱۳۶۰ ایللرینده[دَییشدیر]
۱۳۶۰-اینجی ایللرده ایران لار عیراق آراسیندا دویوش باشلاماقلا، ایرانین سوپرلیگی تعطیل اوْلدو و تکجه اوستانی یاریشمالار کئچیریلیردی. او زامانلار تراختور تبریزین فوتبال لیگینده اوْیناییردی. ۱۹۸۷-اینجی ایلده (۱۳۶۵ ه. ش)، تراختور و ماشینسازی فوتبال کلوبلارینین اویونچولاریندان تشکیل اوْلونان دوغو آذربایجان اوستانینین تاخیمی، اوستانی فوتبال اویونلاریندا فینالا چاتدی، اوتوزوب ایکینجی اوْلدو. او ایللرده احد شیخلاری، حسین قوی فکر، غلامرضا باغآبادی و امیرداداش ضیایی تراختورون آدلیم اویونچولاریندانایمیشلار. بۇ اویونچولار ایرانین میلّی فوتبال تاخیمیندادا اوْیناییردیلار. بۇ ایللرین سوْنوندا واسیلی قوجا، رومانیالی مشقچیسی تراختورا گلدی.[۱۲] ۱۹۹۰ (۱۳۷۰) ایللری و ۲۰۰۰ (۱۳۸۰) ایللرینین اولی واسیلی قوجا، تراختورون پایه تاخیملارینی نظارت آلتینا آلدی و کلوبون اساس ایشلرینه خیدمت ائتدی. تراختور دییشیلدی و اوغورلو ایللر کئچیردی.[۱۲][۱۴] اونلارین ایرانین سوپرلیگینده بیرینجی قوروپدا ایستیقلال و کیشاورز تاخیمیندان اۆسته بیرینجی اوْلدولار، آنجاق پلئی آف اویونوندا پاس تاخیمینا اوتوزوب اۆچونجو اوْلدولار[۱۵] . بۇ سونوج، تراختورون ان بؤیوک اوغورو ساییلماقدادیر. بۇ ایللرده کریم باقری، سیروس دین محمدی و حسین خطیبی تراختورون اویونچولاریایمیشلر.[۱۲] ایسماعیل حیلالی و علی باغمیشه بۇ تاخیمدان ایرانین میلّی فوتبال تاخیمینا یول تاپدیلار. ۱۹۹۵-اینجی ایلده (۱۳۷۳)، تراختور جام حذفینین فینالینا ایکینجی دفعه اولاراق یول تاپدی، آنجاق بهمن تاخیمینین اونونده اوتوزوب ایکینجی اوْلدو. بۇ ایلدن سوْنرا تاخیمین اؤنملی اویونچولاری تاخیمدان گئتدیلر و بئلهلیکله تاخیمین ضعیفلهمهسی باشلادی. محمدحسین ضیایی، قوجانین یئرین تۇتدو و تاخیمین اویونچو-مشقچیسی اوْلدو. تراختور ۲۰۰۱– اینجی ایلده (۱۳۷۹)، لیگده سوْنونجو اوْلدو، بونا باخمایاراق ایرانین فوتبال فدراسیونونون حوکمو ایله، سوپرلیگده قالدی. تراختور ۲۰۰۳–۲۰۰۲ (۸۱–۸۰) ایلینده رضا وطنخواه و محمود یاوری نین مشقچیلیییله یئنیدن لیگده سوْنونجو اوْلدو و آشاغا دستهیه یئندی.[۱۲]
بیرینجی دستهده اولان ایللر: ۲۰۱۰–۲۰۰۳(۱۳۸۸–۱۳۸۱)[دَییشدیر]
تراختور یئددی مؤوسومو ایران فوتبالینین بیرینجی دستهسینده کئچیرتدی و ائلهیه بیلمهدی سوپرلیگده اویناسین. تراختور بۇ یئددی ایلده، تکجه بیر دفعه پلئیآفا چاتدی و شیرین فراز کیرمانشاه تاخیمینا اوتوزماقلا سوپرلیگه قالخا بیلمهدی. بۇ ایللرده ارنست میدِندروپ، فرشاد پیوس و احد شیخلاری تراختورون باش مشقچیسیلریندن اوْلوبلار. سونرا فراز کمالوند ۲۰۱۰–۲۰۰۹ (۸۸–۱۳۸۷ ه. ش) مؤوسومونده تراختورو سوپرلیگه قایتاردی.[۱۲]
سوپرلیگه قالخماق[دَییشدیر]
تراختور ۸۸ – ۸۷ مؤوسومو ایران فوتبالینین بیرنیجی دستهسینده اوینایان سوْنونجو اویونوندا ۱۵٫۰۰۰ یانداشین حوضورویلا ائلهیه بیلدی آلومینیوم-ی هورموزگان تاخیمینی ۲ قوللا اوتا و ۵۴ خاللا مۆستقیم صورتده ایرانین سوپرلیگینه قالخا. بۇ ایلده ناصر شفق تراختورون پرزیدنتی و فراز کمالوند بۇ تاخیمین باش مشقچیسی ایدی. بۇ اویوندا تراختورون قوللارین امیر موحیببی و مسعود ابطحی وورموشدولار. او ایل شاهین بوشهر فوتبال کلوبو، تراختورون دالیجا قره به قره گلیردی و سون اویوندا ۲ هئچه دئیهیم-ی اهوازی اوتسادا ائلهیه بیلمدی تراختورو قاباقلاسین، و تکجه پلئیآفا یئتیشدی.[۱۶]
سوپرلیگه قالخاندان سوْنرا[دَییشدیر]
تراختور سوپر لیگه قالخاندان سوْنرا اول ایلده (ایرانین سوپر لیگینین ۹-اونجو دوررو) یئددینجی[۱۷] و ایکینجی ایل (ایرانین سوپر لیگینین ۱۰-اونجو دوررو) بئشینجی رۆتبهنی قازاندی. همین ایل تراختور تاخیمی اخلاق ساریدان ان یاخشی تاخیم سئچیلدی.[۱۸]
یانداشلار[دَییشدیر]
تراختورون یانداشلاری ایران فوتبال کلوبلاری یانداشلاری آراسیندا ان چیلغینلاری ساییلیرلار. ایندی بۇ کلوب ایراندا یاشایان تورکلرین کیملیک موباریزهسینین سیمگهلریندن بیرینه چئوریلیبدیر. کلوبون یانداشلاری سئویملی تاخیملارینا گئدیش اویونلاریندا دا، تراختورون قوناغی اوْلدوغو تاخیمین ایستادیومونا آخیشماقلا، بؤیوک یاردیمچی اولورلار؛ اوزللیکله تهرانین ایستیقلال و پیروزی فوتبال تاخیملاریلا گئدیش اویونلاریندا، تهرانین ۱۰۰ مینلیک آزادی ایستادیومونا توپلاشان یانداشلارین ان آزی یاریسی تراختورو آلقیشلاییر.
ایراندا فوتبال ایستادیومونا تاماشاچی توپلاماق رکوردو دا تراختورا مخصوصدور. ایرانین یۆکسک فوتبال لیگینین اویونلاری چرچیوهسینده تراختورون تبریزین دوغما سهند ایستادیوموندا شیرازین فجر فوتبال کلوبونا قارشی کئچیردیگی اویوندا استادیومونون توتوموندان داها آرتیق یانداش گلیب و بعضی قایناقلارا گوره، سایی ۱۱۰میندن ۱۵۰مین آراسی اوْلان بۇ یانداشلار، اوز دوغما تاخیملارینی حتتا قیراغداکی تپهلرین اوستونه چیخاراق، آلقیشلاییبلار. تبریزین سهند ایستادیومونون (یادیگار ایمام) بۇ تاخیمین هر اویونونا تاماشا ائتمک اۆچون، اورتام دورومدا ۶۰مین نفر یانداش توپلاشیر. رسمی آمارلار اساسیندا تراختور یانداشلاری ۱۳۸۷–۱۳۸۸و۱۳۸۹–۱۳۹۰ اینجی ایلده ایران تاخیملاری آراسیندا ان چوخ تاماشاچیلی تاخیم تانیندی.[۱۹][۲۰][۲۱] جان توشاک تیراختور-سایپا اویونونان سورا ددی: یانداشلار بیزه بویوک دستک اولدولار و تیراختورچیلاری لیورپول یانداشلارینا اوخشتوردی. [۱]
قادین یانداشلار[دَییشدیر]
ایراندا قادینلارا فوتبال اویونلارینا تاماشا ائتمک اۆچون ایستادیوما گئتمک قاداغاندیر. بهانه کیمی ایستادیوملاردا کیشی فوتبال یانداشلارینین بعضاً اخلاقدان کنار یامانلار سسلندیرمهسی گؤستهریلیر. آنجاق تراختور یانداشلارینین ایران فوتبال کلوبلاری یانداشلاری آراسیندا همده ان نظملی-اینتیظاملی یانداشلار ساییلیرلار. بونا گورهده کلوبون قادین یانداشلاری ایستادیوما گیرمک قاداغاسی اوْلدوغونا گوره، سئویملی تاخیملارینی اویونلارینا ایستادیوم اطرافینداکی تپهلرین اۆزرینه چیخاراق، تاماشا ائدیرلر. آمّا بۇ عنعنهنین باشقا شهرلردهده یاییلاجاغیندان تشویشه دوشن پولیس، سون واختلار بونا قارشی جیددی موباریزه آپاریر؛ حتتا تاخیمین بیر نئچه قادین یانداشی حبس ائدیلمیش و اونلاردان بیر داها فوتبال اویونلارینا تاماشا ائتمک اۆچون اطراف تپهلره قالخمایاجاقلاری حاقّیندا ایلتیزام آلیندیغدان سوْنرا، آزاد بوراخیلمیشلار.[۲۲][۲۳]
اۇرمو گؤلو و تیراختور[دَییشدیر]
تراختورون یانداشلاری تکجه اوز دوغما تاخیملارینی آلقیشلاماقلا کیفایتلنمهایب، آذربایجانین بوتون توپلومسال سورونلارینا اوز موناسیبتلرینی بیلدیرمهیه، حاقسیزلیقلارا قارشی ائعتیراض سسلرینی اوجالتماغا چالیشیرلار. حاضیردا بئله سورونلاردان بیری، گونئی آذربایجانین سیمگهلریندن بیری ساییلان اورمو گؤلونون گئت-گئده قوروماسیدیر. تراختورون ۱۳۸۹اونجو ایلینده کئچیردیگی ائو اویونلاریندان بیرینده ایستادیومدا «اورمو گؤلو سسلنیر، سوسوزام هارای هارای» شوعاری سسلهندی. بونون نتیجهسی اولاراق، ۱۳۹۰اینجی ایلین فروردین آیینین اوناۆچونده تبریزدن، اورمودان و گونئی آذربایجانین دیگر بؤلگهلریندن اوْلان یوزلرله تراختور یانداشینین هر بیری اورمو گولونون اوستوندهکی کورپودن گوله بیر قاب سو توکدولر. بوندان سوْنرا اورمو گؤلونه گلن هر بیر آدام جیددی پولیس یوخلانیشیندان کئچیریلیر و بعضی معلوماتلارا گؤره بۇ گونهجن بۇ کامپانییایا قوشولماق ایستهیهن ۱۰۰دن آرتیق تراختور یانداشی مووققتی گؤز آلتینا آلینیبدیر.[۲۴]
شوعارلار[دَییشدیر]
فوتبالدان اۆستون شوعارلار[دَییشدیر]
تراختورون یانداشلارینی بعضاً ایسپانیا'نین کاتالونیا اوستانینین بارسلونا فوتبال کولوبو'نون یانداشلاریله موقاییسه ائدیرلر. کاتالان دیلی ایسپانیادا قاداغان اوْلوندوقدان سوْنرا، بارسلونانین یانداشلاری بۇ تاخیمین هر ائو اویونوندا دوغما کمپ نیو ایستادیومونا آخیشاراق، کاتالانجا میلّی شوعارلار سسلندیرمهگه باشلامیشلار. حاضیردا ایران تۆرکلریده هم تیراختورون همده تبریزین باشقا فوتبال کلوبلاری ،شهرداری، گؤستریش پولاد و ماشین ین ائو اویونلاریندا ایستادیوملاردا میلّی شوعارلار سسلندیریرلر. تیراختورون یانداشلارینین تئز-تئز سسلندیردیکلری بعضی شوعارلار بونلاردیر:
- یاشاسین آذربایجان.
- اَل اَله وئرَروخ شامپیون اولاروخ.
- یِئل یاتار، توفان یاتار، یاتماز تیراختور بایراغی.
- آذربایجان وار اولسون، ایستَهمَهیَن کور اولسون.
- آذربایجان یوردوموز، تیراختور بوزقوردوموز.
- تۆرک دیلینده مدرسه، اولمالیدیر هر کسه.
- تۆرکلَرین ایفتیخاری، تیراختور تیراختور.
- آذربایجان دیاریمیز، تیراختور ایفتیخاریمیز.
- آذربایجان قیزلاری، گؤیلرین اولدوزلاری.
- آذربایجان سنی بیگانهلر دیلدن سالا بیلمز.
تهراندا کئچیریلن اویونلاردا بعضاً تهران کلوبلارینین یانداشلارینین تورکلره قارشی سَسلندیردیکلری ایریقچی شوعارلارا تیراختور یانداشلارینین وئردیکلری جاوابین نتیجهسینده، تبریز تاخیمی جَزالاندیریلیب و ائو اویونلارینین بیر نئچهسینی یانداش یاردیمی اوْلمادان، تاماشاچیسیز ایستادیومدا کئچیرمهلی اوْلوبدور.[۲۵][۲۶][۲۷][۲۸]
فوتبالا جوشغو قاتان فرقلی شوعارلار[دَییشدیر]
- تیراختورون غلبه قازانماسیندان و یا مغلوب اولماسیندان آسیلی اولمایاراق، اونلار سئویملی تاخیملارینی آلقیشلاییرلار. حتتا تاخیم اوزو قول یئیهنده استادییوندا «عئیبی یوخ، عئیبی یوخ» سسلری ائشیدیلیر.
- جوْشغو و هیجان قالخدیقجا و تاخیم سالدیریب قولا یاخینلاشاندا دئییرلر: «تیراختور حمله ائله، جیریق یئرین تاپمیسان».
- تیراختورا داها جوش جوشغو وئرمک ایچین، «هئی هئی» دئییلیر.
- تیراختور یانداشلاری هر قونودا باشقا تاماشاچیلارلا فرقلی دیرلار. رقیب تاخیم اویونچولاری واخت کورلایاندا، یئره اوزانیب اؤزلرینی مصدومیته ووراندا، دئییرلر: «عشقعلی تابوت گتیر، ائششک اؤلوب تئز گتیر».
مارشلار[دَییشدیر]
تراختور ایراندا اؤزونه مخصوص مارش و ماهنیلاری اوْلان ایلک فوتبال کلوبلارینداندیر. بۇ مارشلاردان «باریش کوْر قوروپو» نون یازیب ایفا ائتدیگی «یاشا، یاشا تراختور» ماهنیسی فوتبال کلوبۇ طرفیندن رسمی مارش کیمی قبول ائدیلمیشدیر
تراختور فوتبال کلوبونون فوتبال آکادمیسی[دَییشدیر]
موردادآیینین ایکینجی بولوموندن، فوتبال آکادمیسینین قورماغی اۆچون پلانلار توکولوب و حاضیرلیقلار آپاریلیب و شهریور آیینین ۱ -یندن (۱۳۹۰ گۆنش ایلی/۲۰۱۱ میلادی) رسمی صورتده کیلاسلاردا آد یازماق باشلانیب. مهر آیینین ۸-ایندن ۱۲۰ اویرنجیله آکادمینین باشلانیش تورهنی کئچیریلیب.
تراختور فوتبال کلوبونون فوتبال آکادمیسی ایراندا، آسیا فوتبال کونفدراسیونون قانونلاری اساسیندا تشکیل تاپمیش ایلک آکادمیدیر.[۲۹]
اویونچولار[دَییشدیر]
ایندیکی اویونچولار[دَییشدیر]
- یوخلاما تاریخی: ۱ آپریل ۲۰۲۱
ایستفاده اوْلونمیش بایراقلار فیفا طرفیندن تایید اوْلوب و مومکوندور بعضی اویونچولارین ایکی وطنداشلیقلاری اوْلموش اولا.
- ۱۹آلت = ۱۹ یاشدان آشاغا اویونچو
- ۲۱آلت = ۲۱ یاشدان آشاغا اویونچو
- ۲۲آلت = ۲۲ یاشدان آشاغا اویونچو
- ۲۳آلت = ۲۳ یاشدان آشاغا اویونچو
سون مووسوملر[دَییشدیر]
کولوبون نتیجهلری سون ۱۰ ایلده.
۱۳۹۸–۹۹ ۴ ۳۰ ۱۴ ۸ ۸ ۳۱ ۲۳ +۸ ۵۰ GS دنیزلی الهامی ۱۳۹۷–۹۸ ۵ ۳۰ ۱۴ ۱۰ ۶ ۴۲ ۲۵ +۱۷ ۵۲ ۱/۱۶ فینال – ایستوکس دژآگه توشاک لیکنز ۱۳۹۶–۹۷ ۱۰ ۳۰ ۸ ۱۰ ۱۲ ۲۸ ۳۳ -۵ ۳۴ ۱/۴ فینال GS پهلوان ایرانپوریان گلمحمدی ساغلام ۱۳۹۵–۹۶ ۳ ۳۰ ۱۵ ۱۱ ۴ ۳۸ ۲۴ +۱۴ ۵۶ ایکینجی – حاتمی ادینهو قلعهنویی – ۱۳۹۴–۹۵ ۴ ۳۰ ۱۳ ۱۲ ۵ ۴۳ ۲۷ +۱۶ ۵۱ یاری فینال ۱/۸ فینال نانگ ایرانپوریان اولیویرا قلعهنویی ۱۳۹۳–۹۴ ۲ ۳۰ ۱۷ ۷ ۶ ۵۸ ۳۴ +۲۴ ۵۸ ۱/۱۶ فینال GS ادینهو نریمان جهان خطیبی اولیویرا ۱۳۹۲–۹۳ ۶ ۳۰ ۱۱ ۱۳ ۶ ۳۹ ۳۳ +۶ ۴۵ قهرمان GS انصاریفرد دقیقی جلالی اولیویرا ۱۳۹۱–۹۲ ۲ ۳۴ ۱۸ ۱۱ ۵ ۵۵ ۳۲ +۲۳ ۶۵ ۱/۸ فینال GS سیدصالحی فلاویو لوپز(۱۰) اولیویرا – ۱۳۹۰–۹۱ ۲ ۳۴ ۱۹ ۹ ۶ ۵۷ ۳۲ +۲۵ ۶۶ ۱/۱۶ فینال – فلاویو لوپز(۱۰) توسی(۸) قلعهنویی – ۱۳۸۹–۹۰ ۵ ۳۴ ۱۵ ۱۲ ۷ ۴۲ ۲۹ +۱۳ ۵۷ ۱/۸ فینال – علیزاده کرار کمالوند –
مووسوملار[دَییشدیر]
ایفتیخارلار[دَییشدیر]
رسمی عونوانلار[دَییشدیر]
- ۱۳۹۹ ایکینجی (۱):
- ۸۸–۱۳۸۷ شامپیون (۱):
- شامپیون (۱): ۱۹۹۲
- شامپیون (۱): ۸۵–۱۹۸۴
- شامپیون (۱): ۸۲–۱۹۸۱
رسمیتسیز عونوانلار[دَییشدیر]
- شامپیون (۱): ۱۹۹۵
- [۳۰] شامپیون (۱): ۹۶–۱۹۹۵
- شامپیون (۲): ۱۹۹۵، ۱۹۹۶
- ۲۰۱۴، ۲۰۱۷ شامپیون (۲):
شخصلر[دَییشدیر]
ایندیکی مشقچیلر[دَییشدیر]
علیرضا دهقانی
مودورلر[دَییشدیر]
علیرضا نوین
محمدجواد دولفکار
غفور کارگری
دارا غضنوی
محمدعلی مجتهدی
سعیدعباسی
آسیا رئکوردی[دَییشدیر]
آسیا کولوب قهرمانی / آسیا قهرمانلار لیگی[دَییشدیر]
- ۲۱ ژانویه ۲۰۱۹
Legend: GF = Goals For. GA = Goals Against. GD = Goal Difference.
(قروپ آ)
(قروپ س)
(قروپ د)
(قروپ س)
(قروپ آ)
(قروپ ب)
آسیادا اوستون قول وورانلار[دَییشدیر]
اَن یاخشی غلبهلر[دَییشدیر]
شخص رئکوردلاری[دَییشدیر]
۳ ژوئن ۲۰۱۹تاریخینه گوره کولوبدا ان چوخ اویونلی و ان چوخ قول ووران اویونچولارین لیستی. محمد ابراهیمی ۱۸۰ اویوندا ۳۱ قول ووروب و کولوبون ان چوخ اویون کئچیرن و ان چوخ قول ووران اویونچوسودور. بو لیسته بوتون موسابیقهلرین قوللاری داخیلدیر.
ائشیگه باغلانتی[دَییشدیر]
- اخبار باشگاه فرهنگی ورزشی تراکتورسازی Archived ۲۰۱۴–۰۵-۱۷, at the Wayback Machine.
- Tiraxtur oyununda görüntü toplusu Archived ۲۰۱۶–۰۳-۰۵, at the Wayback Machine.
- Video Toplusu – Tractor Sazi E Azerbaijan – The World's Most Popular Spectator Football Team (soccer) Archived ۲۰۱۲–۰۳-۳۱, at the Wayback Machine.
- Rəsmi Sayt
- سایت هواداران تراکتورسازی تبریز Archived ۲۰۱۳–۱۱-۰۴, at the Wayback Machine.
- سایت هواداران تراختور آذربایجان Archived ۲۰۱۵–۰۶-۲۹, at the Wayback Machine.
- تراختورچیلار Archived ۲۰۱۳–۰۷-۳۰, at the Wayback Machine.
- کلوب هواداران تراکتور سازی
- سایت هواداران تراکتور
- تراختورلینک – همه لینکهای تراختور
قایناقلار[دَییشدیر]
- ^ قایناق خطاسی برچسب
نامعتبر؛ متنی برای ارجاعهای با نام
Traxtorوارد نشدهاست
- ^ Al Nasr fully focused on stern test in Iran with AFC Champions League quarter-finals in touching distance - Aay 24, 2016.
- ^ https://parsfootball.com/fa/783779/فورچونه-برگشت،-تراکتور-استارت-ز/
- ^ https://www.varzesh3.com/news/1593015/پهپادی-که-پرشورها-را-جهانی-کرد
- ^ https://www.yjc.ir/fa/news/5541064
- ^ Yadegar-e Emam Stadium (Sahand Stadium) – StadiumDB.com.
- ^ ورزشگاه یادگار امام تبریز؛ اولین استادیوم بزرگ کشور بعد از استادیوم آزادی (6 April 2017). آرشیولنیب اصلی نۆسخهدن on 2020-09-28. یوْخلانیلیب2020-02-02.
- ^ ۸٫۰ ۸٫۱ تراکتورسازی تبریز به لیگ برتر فوتبال ایران صعود کرد، خرداد ۱۳۸۸، خبرگزاری جمهوری اسلامی
- ^ فارس نیوز (91/12/06). (فارسجا) تراکتورسازی چگونه آسیایی شد. فارس نیوز خبرگزاریسی. یوخلانیلیب ۲۰۱۵–۰۸-۳۱.
- ^ تراختور کیست؟. آرشیولنیب اصلی نۆسخهدن on 2010-11-23. یوْخلانیلیب2015-08-02.
- ^ سرخابی هستید یا طرفدار تراختور؟. آرشیولنیب اصلی نۆسخهدن on 2012-04-23. یوْخلانیلیب2015-08-02.
- ^ ۱۲٫۰ ۱۲٫۱ ۱۲٫۲ ۱۲٫۳ ۱۲٫۴ ۱۲٫۵ ۱۲٫۶ حدادپور، مهدی. "تراختور... شیرِ". روزنامه ورزشی گل. ۲۰ خرداد ۱۳۸۸. سال چهارم شماره ۹۶۲، صفحهٔ ۵
- ^ کتاب ۳۴ سال با پرسپولیس (از سال ۴۷ تا سال ۸۱)نویسنده: صداقت، فرهاد، چاپ اول، تبریز، شهریور ۱۳۸۱، صفحه ۹۱ تا ۹۴، شابک 964-06-1693-1
- ^ گزارش ویژه دربارهٔ پدیده سال تراکتورسازی و هوادارانش ۲۹ اسفند ۱۳۸۸، رستمی، حمید. آرشیولنیب اصلی نۆسخهدن on 2012-12-15. یوْخلانیلیب2015-08-02.
- ^ کتاب: ۳۴ سال با پرسپولیس (از سال ۴۷ تا سال ۸۱) صداقت، فرهاد، چاپ اول، تبریز، شهریور ۱۳۸۱، ص ۱۰۸، شابک 964-06-1693-1
- ^ تراکتور سازی تبریز به لیگ برتر صعود کرد
- ^ لیگ برتر نهم از نگاه آمار. آرشیولنیب اصلی نۆسخهدن on 2013-08-19. یوْخلانیلیب2015-08-02.
- ^ تراکتور سازی بهترین تیم لیگ دهم[دائمی اولو باغلانتیلی]
- ^ تبریزیها رکورد حضور تماشاگر را شکستند، ۱۷ بهمن ۱۳۸۸، خبرگزاری فارس. آرشیولنیب اصلی نۆسخهدن on 2013-01-18. یوْخلانیلیب2015-08-02.
- ^ عزیزمحمدی: تراکتور رکوردار تماشاگران لیگ برتر است، ۲۸ فروردین ۱۳۸۹، فوتبال سه. آرشیولنیب اصلی نۆسخهدن on 2013-01-18. یوْخلانیلیب2015-08-02.
- ^ تراکتورسازی پرتماشاگرترین تیم لیگ برتر فوتبال شد، خبر گزاری مهر، مه۲۰۱۱. آرشیولنیب اصلی نۆسخهدن on 2013-01-18. یوْخلانیلیب2015-08-02.
- ^ زنان و کودکان تماشاگران ویژه تراکتورسازی و پرسپولیس، 27 فروردین 1389، خبرآنلاین
- ^ حضور تعدادی از هواداران زن تراکتورسازی تبریز در بازی رفت روز جمعه، یارییول، تبریزسسی
- ^ شعار زیبای هواداران تراکتور
- ^ محرومیت تراکتور دلیل اصلی کاهش آمار تماشاگر در لیگ برتر. آرشیولنیب اصلی نۆسخهدن on 2010-08-19. یوْخلانیلیب2015-08-02.
- ^ جعفری :داخل فدراسیون جریانی است که نمیخواهد تماشاگران تراکتور بخشیده شوند. آرشیولنیب اصلی نۆسخهدن on 2011-10-10. یوْخلانیلیب2015-08-02.
- ^ محرومیت تماشاگران تراکتورسازی بخشیده نشد[دائمی اولو باغلانتیلی]
- ^ نامه عباسی به کفاشیان برای بررسی رفع محرومیت تماشاگران تراکتور[دائمی اولو باغلانتیلی]
- ^ آکادمی فوتبال تراکتورسازی افتتاح شد، کد خبر : 52655 زمان ارسال : سهشنبه 12/07/1390 10:40[دائمی اولو باغلانتیلی]
- ^ List of winners and runners-ups of the DCM Trophy Archived 2020-10-23 at the Wayback Machine. RSSSF.com. Retrieved 20 April 2021
- ^ https://www.mashreghnews.ir/news/897413/فیلم-خلاصه-بازی-تراکتورسازی-۶-۰-استقلال-خوزستان
- ^ https://www.khabaronline.ir/photo/244910/تراکتور-تیم-دورود-را-گلباران-کرد
- ^ https://www.varzesh3.com/match/57323
- ^ https://tamasha.com/v/8Z39x
- ^ https://www.varzesh3.com/news/1644679/نساجی-صفر-تراکتور-4-دنیزلی-همیشه-مطمئن
- ^ https://www.ilna.ir/بخش-ورزشی-7/695489-وقتی-تراکتورسازی-پرسپولیس-را-تایی-کرد-ویدیو
- ^ https://90tv.ir/videos/خلاصه-بازی-استقلال-1-4-تراکتورسازی[دائمی اولو باغلانتیلی]
- ^ https://90tv.ir/videos/خلاصه-بازی-تراکتورسازی-4-1-راه-آهن[دائمی اولو باغلانتیلی]
- ^ archive copy. آرشیولنیب اصلی نۆسخهدن on 2021-01-24. یوْخلانیلیب2021-04-23.
- ^ https://90tv.ir/videos/خلاصه-و-حواشی-تراکتورسازی-4-1-ذوب-آهن-نود-25-بهمن[دائمی اولو باغلانتیلی]
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab azb_Arab pes_Arab pes_Arab pes_Arab pes_Arab azb_Arab azb_Arab pes_Arab azb_Arab pes_Arab pes_Arab pes_Arab prs_Arab pes_Arab ckb_Arab azb_Arab azb_Arab azb_Arab eng_Latn azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn tur_Latn eng_Latn azj_Latn eng_Latn eng_Latn eng_Latn pes_Arab pes_Arab pes_Arab azb_Arab azb_Arab prs_Arab pes_Arab eng_Latn pes_Arab pes_Arab ltg_Latn zsm_Latn pes_Arab pes_Arab pes_Arab azb_Arab prs_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab eng_Latn pes_Arab pes_Arab grn_Latn slv_Latn zho_Hans prs_Arab prs_Arab prs_Arab eng_Latn pes_Arab